**דף עבודה בנושא - פרשת תינוק המריבה**

דוד רגב, פורסם ב-09.12.09 ב[אתר ynet](https://www.ynet.co.il/articles/0,7340,L-3814736,00.html)

**מי יכול להתמודד עם דילמה איומה כזו? אימו של תינוק בן שנה שמסרה אותו לאימוץ, ואביו, שכלל לא ידע שיש לו בן, מתחננים כעת: "תנו לנו לגדל את ילדנו". מנגד טוענים ההורים המאמצים כי טובת הילד, שמכיר רק אותם כ"אבא ואימא," מחייבת כי יישאר בביתם. היום יכריע בית המשפט בקרב הנואש והנורא, שבסופו - תהיה ההחלטה אשר תהיה - ליבו של מישהו יישבר** "מזל טוב! את בהריון." המילים האלה, שלרוב מביאות אושר אין-קץ, היכו את דליה (שם בדוי) בתדהמה. דליה, תושבת מרכז הארץ בשנות השלושים לחייה, רק פנתה לרופא הנשים משום שחשה ברע. הבדיקה העלתה: היא בחודש השמיני. "הייתי בהלם, התמלאתי פאניקה. ידעתי שלא אוכל לגדל את הילד והגעתי למסקנה שהכי טוב לילד זה שאמסור אותו לאימוץ", אלא שכמה חודשים לאחר האימוץ הבינה דליה שלא תוכל לשאת יותר את הניתוק מבנה. עכשיו, לאחר שהאב הביולוגי אותר, חזר לחיות אתה ורוצה לגדל עמה את בנם המשותף היא נאבקת לקבלו בחזרה. מנגד טוענים ההורים המאמצים כי טובת הילד, שגדל רק איתם והכיר רק אותם כ"אבא ואמא", מחייבת כי יישאר בביתם.